Volunginiai

Volunginiai (Oriolidae) – žvirblinių (Passeriformes) būrio paukščių šeima. Tai nedideli, ryškių spalvų paukščiai. Dažnai ryškus spalvinis dimorfizmas. Patinai būna ryškiai geltoni, patelės gelsvai žalsvos.

Gyvena įvairiuose miškuose. Gražiai čiulba. Lizdą suka tarp horizontalių medžių šakų. Deda 2-5 dėmėtus kiaušinius. Peri 2-3 savaites. Minta įvairiais vabzdžiais, ypač jų vikšrais.

Šeimoje yra apie 25 rūšys. Volunginiai paplitę Europos, Afrikos, Azijos ir Australijos tropinėse bei vidutinėse juostose. Lietuvoje gyvena viena rūšis – volungė (Oriolus oriolus).